**ՀԻՄՆԱՎՈՐՈՒՄ**

Նաիրի համայնքի ավագանու 2023 թվականի մայիսի 15-ի N 107-Ա որոշման մեջ փոփոխություն կատարելու մասին որոշման նախագծի

Նաիրի համայնքի ղեկավարին է դիմել Ռոբերտ Մանվելի Թիֆիլյանը, Նաիրի համայնքի ավագանու 2023 թվականի մայիսի 15-ի N 107-Ա որոշման մեջ փոփոխություն անելու և Նաիրի համայնքի Զովունի գյուղում գտնվող, սեփականության իրավունքով իրեն պատկանող 07-029-0148-0006 կադաստրային ծածկագրի 0,4263 հա գյուղատնտեսական նշանակության հողամասի վրա գյուղատնտեսական մթերքների վերամշակման տնտեսություն կառուցելու խնդրանքով: Պահպանելով Հողային օրենսգրքի 7-րդ հոդվածի 15-րդ մասի պահանջը՝ ներկայացված որոշման նախագծով առաջարկվում է գյուղատնտեսական նշանակության հողամասի նպատակային նշանակությունը փոխադրել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների և ներառել այն ամենամյա հողային հաշվեկշռում:

**ՏԵՂԵԿԱՆՔ**

Նաիրի համայնքի ավագանու 2023 թվականի մայիսի 15-ի N 107-Ա որոշման մեջ փոփոխություն կատարելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 Ռոբերտ Մանվելի Թիֆիլյանին պատկանող հողամասի նպատակային նշանակությունը փոփոխելու մասին որոշման ընդունումը համայնքի 2024 թվականի բյուջեում ծախսերի և եկամուտների էական ավելացում կամ նվազեցում չի ենթադրում: